
Narva Paplimäe Kooli Narva Paju Kooliga liitumise teel

ümberkorraldamise komisjoni moodustamine
1. Asjaolud ja menetluse käik

Narva Linnavolikogu 14.02.2008.a. otsusega nr 32 oli võetud vastu otsus Narva Paplimäe Kooli liitumisest Narva Paju Kooliga. Selle otsusega oli Narva Linnavalitsusele pandud ülesanne moodustada komisjon õppeasutuste ümberkorraldamise ning vara ja asjaajamise üleandmisega seotud toimingute teostamiseks. Seoses sellega Narva Linnavalitsuse Kultuuriosakond valmistas ette käesoleva korralduse eelnõu ja palub kinnitada komisjoni koosseis.
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 14.02.2008.a. otsuse nr 32 punkti 3.3 kohaselt moodustab Narva Linnavalitsus komisjoni Narva Paplimäe Kooli Narva Paju Kooliga liitumise teel ümberkorraldamise ning vara ja asjaajamise üleandmisega seotud toimingute teostamiseks. Narva linna põhimääruse punkti 5.7.1 alusel on Narva Linnavalitsusel õigus moodustada oma korraldusega alalisi ja ajutisi komisjone.
3. Otsus

3.1 Moodustada Narva Joala Kooli Narva 6. Kooliga liitumise teel ümberkorraldamise komisjoni (edaspidi – komisjon) koosseisus:

	Ljudmila Smirnova
	-
	komisjoni esimees, Narva Paju Kooli direktori kohusetäitja 

	Valentina Zaitseva
	-
	Narva Paplimäe Kooli direktori kohusetäitja

	Ljudmila Moissejeva
	-
	Narva Linnavalitsuse Kultuuriosakonna pearaamatupidaja

	Ljudmila Aleksejeva
	-
	Narva Linnavalitsuse Kultuuriosakonna insener                          

	Vladislav Iljin
	-
	Narva Linnavalitsuse Kultuuriosakonna referent

	Tatjana Stolfat
	-
	Narva Linnavalitsuse Kultuuriosakonna metoodik

	Niina Hämarsoo
	-
	Narva nõustamiskomisjoni esimees

	Aleksandr Pereskoka
	-
	Linnavara-ja Majandusameti peaspetsialist

	Nikolai Ivanov
	-
	Linnavara-ja Majandusameti vanemspetsialist


3.2 Komisjonil alustada õppeasutuste ümberkorraldamismenetlust 25. veebruarist 2008.a. ja lõpetada 03. novembriks 2008.a. Ümberkorraldamismenetluse lõpparuanne esitada linnavalitsusele 03. novembriks 2008.a.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

